जर्जर और गंदे टायलेट में मनमाना शुल्क देकर उपयोग करने को मजबूर हैं यात्री
नगर के व्यस्ततम बस स्टैंड में यात्रियों के लिए बुनियादी सुविधाओं का अभाव है। प्रतिदिन इस बस स्टैंड से लगभग एक सौ से अधिक यात्री बसों से आवागमन करते हैं। इन यात्रियों को बस स्टैंड में एक शौचालय तक की भी सुविधा उपलब्ध नहीं है। जिसके कारण जर्जर एवं ध्वस्त हो रहे गंदगी से भरे और अवैध रूप से संचालित शौचालय का उपयोग मनमानी राशि भुगतान कर उपयोग करना पड़ रहा है।
शौचालय के बारह बने यूरिनल के टूट जाने और उपयोग के योग्य न बचने के कारण लोगों को इसके लिए भी अवैध रुप भुगतान करना पड़ रहा है। विगत दो-तीन वर्षों से अवैध रूप से संचालित इस सुलभ शौचालय में नियमित सफाई नहीं की जाती है और मनमाने ढंग से राशि भी वसूल की जाती है। इस प्रकार वसूल की जा रही अवैध राशि किसकी जेब में कितने समय से जा रही है, यह जांच का विषय है और और नगर पंचायत प्रशासन का इस संबंध में कोई कदम न उठाना मिली भगत का प्रत्यक्ष उदाहरण है। शेष पेज 14
दो-तीन वर्षों से संचालित सुलभ शौचालय में नहीं हो रही नियमित सफाई
सीधी बात
प्रकाश रंजन, इंजीनियर, नगर पंचायत
बस स्टैंड के सुलभ शौचालय संचालन के विषय में मुझे जानकारी नहीं है। आपके द्वारा जानकारी मिलने के बाद प्रकरण में जांच कर इस संबंध में जानकारी दे सकूंगा। एसएन राजवाड़े, सीएमओ, नगर पंचायत
बस स्टैंड में सार्वजनिक शौचालय निर्माण के लिए क्या किया जा रहा है?
जुलाई 2015 में 15-15 लाख की लागत से बस स्टैंड एवं एक अन्य स्थान को मिलाकर दो शौचालय स्वीकृत हुए थे। निविदा प्रक्रिया पूर्ण होने के बाद कार्य प्रारंभ न होने के कारण निर्माण कार्य नहीं हो पाया है।
वर्तमान में इन शौचालयों के निर्माण की स्वीकृति की क्या स्थिति है?
फरवरी 2017 में 18 लाख 24 हजार प्रत्येक की लागत से दो शौचालयोंं की संशोधित स्वीकृति राज्य प्रवर्तित योजना के अंतर्गत प्राप्त हुई है। जिसकी राशि स्वीकृति के लिए फाइल जिला कार्यालय भेजी गई है।
नए स्वीकृत शौचालयो में क्या सुविधाएं होगी?
नए स्वीकृत शौचालय में दस सीट शौचालय के साथ स्नान घर एवं मूत्रालय की सुविधा उपलब्ध होगी। दिव्यांगों के लिए भी इनमें विशेष सुविधा प्रदान की जाएंगी।
इन शौचालयों का निर्माण कब तक प्रारंभ होगा ?
दर स्वीकृति के बाद निर्माण एजेंसी दलित डेवलपमेंट रायगढ़ से अनुबंध कर कार्य प्रारंभ कराया जाएगा।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva